РЕПУБЛИКА СРБИЈА

НАРОДНА СКУПШТИНА

Одбор за људска и мањинска права

и равноправност полова

08 Број: 06-2/358-21

13. септембар 2021. године

Б е о г р а д

**З А П И С Н И К**

**СА ДЕВЕТЕ СЕДНИЦЕ ОДБОРА ЗА ЉУДСКА И МАЊИНСКА ПРАВА И РАВНОПРАВНОСТ ПОЛОВА**

**ОДРЖАНЕ 6. СЕПТЕМБРА 2021. ГОДИНЕ**

Седница је почела у 11 часова.

Седницом је председавао председник Одбора др Муамер Бачевац.

Седници су присуствовали: проф. др Драгољуб Ацковић, Андријана Аврамов, Дејан Стошић, Весна Недовић, Стефан Србљановић, Небојша Бакарец, Јелена Михаиловић, Нина Павићевић, Никола Кожовић и Золтан Пек, чланови Одбора.

Седници нису присуствовали чланови Одбора: Сандра Јоковић, Весна Стјепановић, Драгана Бранковић Минчић, Драгана Радиновић, Александар Јовановић и Селма Кучевић.

Седници су присуствовали: Виктор Јевтовић и Весна Кнежевић, заменици чланова Одбора.

Председавајући је констатовао да су испуњени услови за рад и одлучивање те је предложио следећи

Дневни ред:

1. Иницијатива за учешће проф. др Драгољуба Ацковића на Годишњој конференцији Друштва за проучавање ромске баштине која ће се одржати у Прагу у Републици Чешкој од 8. до 11. септембра 2021. године;
2. Разно.

Oдбор је ПРИХВАТИО предложени Дневни ред.

**ПРВА ТАЧКА ДНЕВНОГ РЕДА:** Иницијатива за учешће проф. др Драгољуба Ацковића на Годишњој конференцији Друштва за проучавање ромске баштине која ће се одржати у Прагу у Републици Чешкој од 8. до 11. септембра 2021. године

Председник Одбора је обавестио чланове да се проф. др Драгољуб Ацковић, председник Пододбора за питања Рома обратио Одбору ради учешћа на конференцији у Прагу, а о чему одлуку треба да донесе Одбор за спољне послове, на предлог Одбора за људска и мањинска права и равноправност полова.

Проф. др Драгољуб Ацковић захвалио се на разумевању и упознао је чланове Одбора са предстојећом активношћу и подробно образложио разлоге за присуство на Годишњој конференцији Друштва за проучавање ромске баштине, с обзиром да је члан борда друштва, као и да је планирано да се наредна конференција одржи у Београду.

Председник Одбора је отворио расправу по овој тачки дневног реда, а затим предложио да Одбор за људска и мањинска права и равноправност полова предложи Одбору за спољне послове да прихвати иницијативу за учешће проф. др Драгољуба Ацковића на Годишњој конференцији Друштва за проучавање ромске баштине која ће се одржати у Прагу у Републици Чешкој од 8. до 11. септембра 2021. године.

Одбор једногласно усвојио овај предлог.

**ДРУГА ТАЧКА ДНЕВНОГ РЕДА:** Разно.

Председник Одбора упознао је чланове са најавом догађаја који организује Повереница за заштиту равноправности, у сарадњи са Саветом Европе, а који ће се одржати почетком октобра, на тему спречавања говора мржње. О свим детаљима Одбор ће бити накнадно обавештен.

Седница је закључена у 11.10 часова.

СЕКРЕТАР ОДБОРА ПРЕДСЕДНИК ОДБОРA

Рајка Вукомановић др Муамер Бачевац